CELEX: 62008TN0183
Language: sk
Date: 2008-05-16 00:00:00
Title: Vec T-183/08: Žaloba podaná 16. mája 2008 – Schuhpark Fascies/ÚHVT – Leder & Schuh (jello SCHUHPARK)

5.7.2008   
            
            
               SK
            
            
               Úradný vestník Európskej únie
            
            
               C 171/47
            
         Žaloba podaná 16. mája 2008 – Schuhpark Fascies/ÚHVT – Leder & Schuh (jello SCHUHPARK)
   (Vec T-183/08)
   (2008/C 171/89)
   Jazyk žaloby: nemčina
   Účastníci konania
   
      Žalobkyňa: Schuhpark Fascies GmbH (Warendorf, Nemecko) (v zastúpení: A. Peter a J. Braune, Rechtsanwälte)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Leder & Schuh AG (Graz, Rakúsko)
   Návrhy žalobkyne
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 13. marca 2008 odvolacieho konania R 1560/2006-4,
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Prihlasovateľka ochrannej známky Spoločenstva: Leder & Schuh AG.
   
      Prihlasovaná ochranná známka: obrazovo-slovná ochranná známka „jello SCHUHPARK“ pre výrobky tried 1, 3, 9, 14, 16, 18, 21, 24 – 26 a 28 (prihláška č. 1 269 372).
   
      Majiteľka ochrannej známky alebo označenia, ktoré je základom námietky: žalobkyňa.
   
      Ochranná známka alebo označenie, ktoré je základom námietky: nemecká slovná ochranná známka „Schuhpark“ pre výrobky triedy 25 (č. 1 007 149), pričom sa námietka týka zápisu do tried 18,21, 25 a 26.
   
      Rozhodnutie námietkového oddelenia: čiastočné vyhovenie námietke a čiastočné zamietnutie prihlášky.
   
      Rozhodnutie odvolacieho senátu: zrušenie napadnutého rozhodnutia a zamietnutie námietky.
   
      Dôvody žaloby: porušenie článku 43 ods. 2 a článku 43 ods. 3 nariadenia č. 40/94 (1), ako aj pravidla 22 ods. 2 druhej vety nariadenia č. 2868/95 (2), pretože žalobkyňa dostatočne preukázala právne relevantné používanie namietanej ochrannej známky.
   
      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, s. 1; Mim. vyd. 17/001, s. 146).
   
      (2)  Nariadenie Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva (Ú. v. ES L 303, s. 1; Mim. vyd. 17/001, s. 189).